Coronascepticii din Roma și Zagreb au ieșit la atac. Neagă existența Covid-19, așa că protestează.
Peste 1000 de italieni care neagă existenţa noului coronavirus s-au strâns în centrul Romei. Manifestanţii au protestat în faţa monumentului Bocca della Verità. Incidente n-au fost, însă au stat claie peste grămadă. Premierul Giuseppe Conte a criticat inițiativa. La Zagreb, au ieșit 3000 de croați în stradă.
Huiduieli, poze arse, vuvuzele… ce să mai, a fost nebunie în centrul Romei, unde s-au strâns cam o mie de protestatari, care nu mai vor să audă de mască și alte reguli.Chiar dacă sunt italieni, îi cunoști. Sunt cei care nu vor vaccin, nu cred în gravitatea pandemiei și au convingeri de extremă dreaptă. Cei aproximativ 1000, spune Corriere de la Sera, s-au strâns în fața monumentului Bocca della Verità. Au ars fotografia Papei Francisc.Premierul Giuseppe Conte le-a răspuns: nu uitați că în Italia au murit peste 35.000 de oameni din cauza virusului!Un scenariu similar a fost și în Zagreb, unde trei mii de croați și-au vărsat năduful. Vecina Italiei a reușit la început să țină epidemia în frâu. Acum, Croația a ajuns la peste 11.000 de îmbolnăviri și 195 de morți.